ประกาศคณะกรรมการกำกับหลักทรัพย์และตลาดหลักทรัพย์ที่ กธ. ๑๙/๒๕๖๑เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล[๑] อาศัยอำนาจตามความในมาตรา๑๐ (๑) มาตรา ๓๐ และมาตรา ๓๑ แห่งพระราชกำหนดการประกอบธุรกิจสินทรัพย์ดิจิทัล พ.ศ.๒๕๖๑ คณะกรรมการ ก.ล.ต. ออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑๖กรกฎาคม พ.ศ. ๒๕๖๑ เป็นต้นไปข้อ ๒ ในประกาศนี้ผู้ประกอบธุรกิจสินทรัพย์ดกดิจิทัลหมายความว่าผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔)การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัลลูกค้าหมายความว่า ผู้ใช้บริการของผู้ประกอบธุรกิจสินทรัพย์ดิจิทัลผู้ลงทุนสถาบันหมายความว่าผู้ลงทุนสถาบันตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่ผู้ลงทุนรายใหญ่หมายความว่า ผู้ลงทุนรายใหญ่ตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่ผู้ลงทุนรายใหญ่พิเศษหมายความว่าผู้ลงทุนรายใหญ่พิเศษตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่ข้อ ๓ เพื่อประโยชน์ในการปฏิบัติตามประกาศนี้สำนักงาน ก.ล.ต. อาจดำเนินการดังต่อไปนี้(๑)กำหนดหลักเกณฑ์ในรายละเอียดของข้อกำหนดตามประกาศนี้ให้มีความชัดเจนเพียงพอที่ผู้ประกอบธุรกิจสินทรัพย์ดิจิทัลจะสามารถปฏิบัติตามประกาศนี้ได้ในแนวทางเดียวกันทั้งนี้ การกำหนดหลักเกณฑ์ดังกล่าวอาจกำหนดตามประเภทธุรกิจหรือประเภทสินทรัพย์ดิจิทัลก็ได้(๒)กำหนดแนวทาง (guideline) การปฏิบัติในรายละเอียดของข้อกำหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้และหากผู้ประกอบธุรกิจสินทรัพย์ดิจิทัลปฏิบัติตามแนวทางดังกล่าวแล้วให้ถือว่าผู้ประกอบธุรกิจสินทรัพย์ดิจิทัลมีการปฏิบัติตามข้อกำหนดในประกาศนี้(๓)เพื่อเป็นการป้องกันมิให้ผู้ประกอบธุรกิจสินทรัพย์ดิจิทัลกระทำการที่อาจเป็นการฝ่าฝืนหรือไม่ปฏิบัติตามข้อกำหนดของประกาศนี้สำนักงาน ก.ล.ต. อาจกำหนดให้ผู้ประกอบธุรกิจสินทรัพย์ดิจิทัลขอความเห็นชอบการดำเนินการใดตามประกาศนี้ก่อนการดำเนินการนั้นก็ได้(๔)เพื่อให้สำนักงาน ก.ล.ต. สามารถติดตามการปฏิบัติตามประกาศนี้ได้ สำนักงาน ก.ล.ต. อาจกำหนดให้ผู้ประกอบธุรกิจสินทรัพย์ดิจิทัลจัดส่งข้อมูลที่เกี่ยวข้องต่อสำนักงานก.ล.ต. ภายในระยะเวลาที่เหมาะสมได้โดยต้องไม่เป็นภาระต่อผู้ประกอบธุรกิจสินทรัพย์ดิจิทัลจนเกินสมควร ทั้งนี้ ระยะเวลาที่สำนักงาน ก.ล.ต.จะกำหนดให้เป็นไปตามกรอบ ดังต่อไปนี้(ก)ในกรณีที่เป็นเรื่องเร่งด่วนและมีผลกระทบต่อผู้ประกอบธุรกิจสินทรัพย์ดิจิทัล หรือลูกค้าอย่างมีนัยสำคัญสำนักงาน ก.ล.ต. อาจกำหนดให้ดำเนินการภายในวันทำการที่เกิดกรณีดังกล่าวได้(ข)ในกรณีอื่นนอกจาก (ก) ให้กำหนดระยะเวลาอย่างสมเหตุสมผลตามสภาพการณ์ เรื่องและประเด็นที่เกี่ยวข้องหมวด ๑บททั่วไป ข้อ ๔ ผู้ประกอบธุรกิจสินทรัพย์ดิจิทัลต้องจัดให้มีข้อตกลงกับลูกค้าเกี่ยวกับความรับผิดชอบต่อความเสียหายที่อาจเกิดจากการให้บริการทั้งนี้ข้อตกลงดังกล่าวต้องไม่มีลักษณะเป็นการตัดหรือจำกัดความรับผิดของผู้ประกอบธุรกิจสินทรัพย์ดิจิทัลเมื่อมีความเสียหายเกิดขึ้นกับลูกค้าอันเนื่องจากการที่ผู้ประกอบธุรกิจสินทรัพย์ดิจิทัล กรรมการ ผู้บริหาร หรือบุคลากรไม่ได้ดำเนินธุรกิจหรือปฏิบัติงานให้เป็นไปตามข้อกำหนดของประกาศนี้ข้อ ๕ ให้ผู้ประกอบธุรกิจสินทรัพย์ดิจิทัลจัดส่งงบการเงินที่จัดทำขึ้นต่อสำนักงานก.ล.ต. ภายใน ๔ เดือนนับแต่วันสิ้นรอบระยะเวลาบัญชีและให้ประกาศงบการเงินดังกล่าวบนเว็บไซต์ของผู้ประกอบธุรกิจสินทรัพย์ดิจิทัลในระยะเวลาดังกล่าวด้วยทั้งนี้ เว้นแต่สำนักงาน ก.ล.ต.จะได้กำหนดไว้เป็นอย่างอื่น[๒]งบการเงินประจำรอบปีบัญชีของผู้ประกอบธุรกิจสินทรัพย์ดิจิทัลต้องผ่านการตรวจสอบจากผู้สอบบัญชีที่ได้รับความเห็นชอบจากสำนักงานก.ล.ต. ทั้งนี้การจัดทำบัญชีให้ถือปฏิบัติตามมาตรฐานการบัญชีที่กำหนดโดยสถาบันวิชาชีพที่หน่วยงานราชการที่เกี่ยวข้องให้ความเห็นชอบและข้อกำหนดเพิ่มเติมตามที่คณะกรรมการก.ล.ต. ประกาศกำหนดข้อ ๖ ในกรณีที่ผู้ประกอบธุรกิจสินทรัพย์ดิจิทัลประสงค์จะประกอบกิจการอื่นนอกเหนือจากการประกอบธุรกิจสินทรัพย์ดิจิทัลผู้ประกอบธุรกิจสินทรัพย์ดิจิทัลจะดำเนินการได้ต่อเมื่อเป็นไปตามหลักเกณฑ์ดังต่อไปนี้(๑)เป็นกิจการที่เกี่ยวเนื่อง เป็นประโยชน์ หรือสนับสนุนการประกอบธุรกิจสินทรัพย์ดิจิทัล(๒)ไม่มีลักษณะที่อาจก่อให้เกิดความขัดแย้งทางผลประโยชน์กับการประกอบธุรกิจสินทรัพย์ดิจิทัลเว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพ(๓)เป็นกิจการที่ไม่มีความเสี่ยงต่อทรัพย์สินของลูกค้า ฐานะของผู้ประกอบธุรกิจสินทรัพย์ดิจิทัลหรือเป็นกิจการที่อาจมีความเสี่ยงดังกล่าวแต่ผู้ประกอบธุรกิจสินทรัพย์ดิจิทัลสามารถจัดให้มีระบบในการควบคุมความเสี่ยงได้อย่างเพียงพอข้อ ๗ ให้ผู้ประกอบธุรกิจสินทรัพย์ดิจิทัลจัดให้มีช่องทางให้สำนักงานก.ล.ต. เข้าถึงข้อมูล (application program interface) เกี่ยวกับรายการซื้อขาย หรือแลกเปลี่ยนสินทรัพย์ดิจิทัลแต่ละประเภทซึ่งรวมถึงข้อมูลการเสนอซื้อเสนอขายข้อมูลการจับคู่คำสั่งซื้อ ขาย หรือแลกเปลี่ยน ราคาและปริมาณการซื้อ ขายหรือแลกเปลี่ยน และข้อมูลของผู้ที่ทำรายการซื้อขายข้อ ๗/๑[๓] เพื่อให้สำนักงาน ก.ล.ต. สามารถติดตามสภาพตลาดและความเสี่ยงของสินทรัพย์ดิจิทัลและการประกอบธุรกิจสินทรัพย์ดิจิทัลได้ทันต่อเหตุการณ์อันจะเป็นประโยชน์ต่อการกำกับดูแลและควบคุมการประกอบธุรกิจสินทรัพย์ดิจิทัล การชำระราคาซื้อขายและส่งมอบสินทรัพย์ดิจิทัลการป้องกันการกระทำอันไม่เป็นธรรมเกี่ยวกับการซื้อขายสินทรัพย์ดิจิทัล การทุจริต หลอกลวงหรือฉ้อโกงเกี่ยวกับทรัพย์สินของนิติบุคคลตามกฎหมาย รวมทั้งการปฏิบัติหน้าที่ตามกฎหมายว่าด้วยการประกอบธุรกิจสินทรัพย์ดิจิทัลให้ผู้ประกอบธุรกิจสินทรัพย์ดิจิทัลเก็บรวบรวมและเปิดเผยข้อมูลต่อสำนักงาน ก.ล.ต. โดยให้มีรายละเอียดของข้อมูลรูปแบบ และวิธีการ รวมถึงระยะเวลาในการเปิดเผยข้อมูลตามตารางแนบท้ายประกาศนี้ข้อ ๗/๒[๔] ให้ผู้ประกอบธุรกิจสินทรัพย์ดิจิทัลเปิดเผยข้อมูลตามข้อ๗/๑ ต่อสำนักงาน ก.ล.ต. ตามกำหนดเวลาในตารางกำหนดเวลาการเปิดเผยข้อมูลสินทรัพย์ดิจิทัลที่แนบท้ายประกาศนี้หมวด ๒โครงสร้างการบริหารจัดการ ระบบงาน และบุคลากร ข้อ ๘ ผู้ประกอบธุรกิจสินทรัพย์ดิจิทัลต้องจัดให้มีโครงสร้างการบริหารจัดการระบบงาน ตลอดจนบุคลากร ที่เหมาะสมและเพียงพอให้สามารถประกอบธุรกิจได้อย่างมีประสิทธิภาพด้วยความรับผิดชอบและเป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้องการพิจารณาความเหมาะสมและเพียงพอตามวรรคหนึ่งให้คำนึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการตลอดจนระดับความเสี่ยงที่เกี่ยวกับธุรกิจและบริการดังกล่าวด้วยข้อ ๙ ภายใต้บังคับข้อ ๓๗ และข้อ ๔๒โครงสร้างการบริหารจัดการและระบบงานตามข้อ ๘ ต้องครอบคลุมอย่างน้อยในเรื่องดังต่อไปนี้(๑)การกำหนดโครงสร้างองค์กร บทบาท อำนาจหน้าที่และความรับผิดชอบในการดำเนินงานของกรรมการ ผู้บริหาร และบุคลากรที่ชัดเจน(๒)ระบบงานที่สามารถรองรับการประกอบธุรกิจได้อย่างต่อเนื่อง ซึ่งต้องมีความเหมาะสม น่าเชื่อถือและมีประสิทธิภาพ(๓)ระบบตรวจสอบและควบคุมภายในที่มีประสิทธิภาพ โดยต้องคำนึงถึงเรื่องดังนี้(ก)การรักษาความลับ(ข)การรับและจัดการข้อร้องเรียน(ค) การป้องกันมิให้ผู้ประกอบธุรกิจผู้บริหาร หรือพนักงานของผู้ประกอบธุรกิจ แสวงหาประโยชน์จากการปฏิบัติหน้าที่โดยมิชอบ(๔)การบริหารและจัดการความเสี่ยงที่อาจเกิดขึ้นในทุกด้านอย่างรัดกุมโดยต้องมีมาตรการอย่างเพียงพอที่จะป้องกันและจัดการความเสี่ยงอย่างมีประสิทธิภาพ(๕) ระบบงานและมาตรการป้องกันความขัดแย้งทางผลประโยชน์(๖) ระบบการดูแลรักษาทรัพย์สินของลูกค้า โดย(ก)ในกรณีที่ทรัพย์สินของลูกค้าอยู่ภายใต้การดูแลรักษาหรือจัดการของผู้ประกอบธุรกิจสินทรัพย์ดิจิทัลต้องจัดทำบัญชีของลูกค้าแยกแต่ละราย ให้ถูกต้อง ครบถ้วน และเป็นปัจจุบันและเก็บรักษาทรัพย์สิน ในระบบที่มีความมั่นคง ปลอดภัย น่าเชื่อถือและต้องมีแผนการจัดการทรัพย์สินของลูกค้าที่เหมาะสม(ข)จัดให้มีการจ่ายผลตอบแทนจากการถือสินทรัพย์ดิจิทัลกับลูกค้าอย่างเป็นธรรมโดยต้องเปิดเผยเงื่อนไขและวิธีการให้ลูกค้าทราบ(๗) ระบบเทคโนโลยีสารสนเทศที่มีประสิทธิภาพซึ่งรวมถึงการดูแลรักษาความปลอดภัยของระบบงานและข้อมูล(security) ความถูกต้องเชื่อถือได้ของระบบงานและข้อมูล (integrity) และความพร้อมใช้ของระบบงาน (availability) โดยคำนึงถึงความเสี่ยงด้านเทคโนโลยีสารสนเทศ(IT risk) และความเสี่ยงด้านภัยคุกคามทางไซเบอร์(cyber risk)(๘) ระบบการจัดการและจัดเก็บข้อมูลเกี่ยวกับการประกอบธุรกิจให้ถูกต้อง ครบถ้วนตรวจสอบได้และปลอดภัย โดยอย่างน้อยต้องเป็นไปตามข้อ ๑๑(๙) ระบบงานในการดูแลการลงทุนเพื่อเป็นทรัพย์สินของผู้ประกอบธุรกิจ (proprietary trading) ซึ่งเหมาะสมและเพียงพอที่สามารถป้องกันมิให้มีการลงทุน(ก)ส่งผลกระทบต่อฐานะทางการเงินของผู้ประกอบธุรกิจ(ข)เป็นผลให้การซื้อ ขาย หรือแลกเปลี่ยนสินทรัพย์ดิจิทัลผิดไปจากสภาพปกติของตลาด(ค)มีลักษณะเป็นการลงทุนที่ไม่เหมาะสมในฐานะผู้มีวิชาชีพ(ง)ก่อให้เกิดความขัดแย้งทางผลประโยชน์แก่ลูกค้าหรือความไม่เป็นธรรมกับลูกค้า(๑๐) ระบบงานในการกำกับดูแลการปฏิบัติงานของผู้ประกอบธุรกิจสินทรัพย์ดิจิทัล (compliance)(๑๑) ระบบงานเพิ่มเติมสำหรับการให้บริการที่มีลักษณะเฉพาะข้อ ๑๐ ผู้ประกอบธุรกิจสินทรัพย์ดิจิทัลต้องจัดให้มีบุคลากรในจำนวนที่เพียงพอกับการประกอบธุรกิจโดยบุคลากรดังกล่าวต้องมีความรู้ความสามารถ และประสบการณ์ อย่างเหมาะสมซึ่งสอดคล้องกับการปฏิบัติหน้าที่ตลอดจนเป็นผู้ที่มีความซื่อสัตย์สุจริตและไม่มีประวัติในทางที่เสื่อมเสียข้อ ๑๑ ในการจัดการและจัดเก็บข้อมูลซึ่งเกี่ยวข้องกับการประกอบธุรกิจผู้ประกอบธุรกิจสินทรัพย์ดิจิทัลต้องดำเนินการ ดังต่อไปนี้(๑) จัดให้มีระบบการจัดการและจัดเก็บที่รัดกุม เป็นระเบียบและพร้อมนำข้อมูลมาใช้งานหรือตรวจสอบได้อย่างมีประสิทธิภาพภายในระยะเวลาอันสมควร(๒) ระบบตาม (๑) ต้องสามารถป้องกัน(ก)การแก้ไข การสูญหาย หรือการถูกทำลาย อย่างไม่เหมาะสม(ข)การใช้หรือการเข้าถึงข้อมูลอย่างไม่ถูกต้อง ไม่เหมาะสม หรือขัดกับกฎหมายโดยเฉพาะอย่างยิ่งข้อมูลที่เป็นข้อมูลส่วนบุคคลของลูกค้าหรือข้อมูลที่ไม่เปิดเผยหรือยังไม่ได้เปิดเผยเป็นการทั่วไป(๓) จัดให้มีบุคลากรทำหน้าที่เป็นผู้ดูแลและรับผิดชอบการเก็บรักษาข้อมูลเพื่อให้การจัดการและจัดเก็บข้อมูลเป็นไปตามระบบใน (๑) และสามารถป้องกันกรณีตาม(๒) ได้(๔) จัดเก็บข้อมูลให้ครบถ้วนและเป็นปัจจุบันหมวด ๓การคำนวณและรายงานการคำนวณเงินกองทุน[๕] ข้อ ๑๒[๖] ในหมวดนี้เงินกองทุนสภาพคล่องสุทธิ หมายความว่า เงินกองทุนสภาพคล่องหักด้วยค่าความเสี่ยงเงินกองทุนสภาพคล่อง หมายความว่า สินทรัพย์สภาพคล่องหักด้วยหนี้สินรวมสินทรัพย์สภาพคล่อง หมายความว่า ผลรวมของสินทรัพย์รายการ ดังต่อไปนี้(๑) เงินสดและเงินฝากธนาคาร(๒) ตั๋วสัญญาใช้เงินและตั๋วแลกเงินที่ออกโดยสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน(๓) เงินลงทุนในหลักทรัพย์ สัญญาซื้อขายล่วงหน้า และตราสารทางการเงินอื่น(๔) สินทรัพย์ดิจิทัล(๕) รายการอื่นตามที่สำนักงาน ก.ล.ต. ประกาศกำหนดหนี้สินรวมหมายความว่า(๑) รายการหนี้สินทุกรายการที่ปรากฏในงบการเงินและภาระผูกพันอื่นแต่ไม่รวมถึงหนี้สินรายการดังต่อไปนี้(ก) หนี้สินที่กำหนดสิทธิของเจ้าหนี้ไว้ด้อยกว่าเจ้าหนี้สามัญทั่วไปโดยหนี้สินดังกล่าวต้องไม่มีประกันและไม่มีเงื่อนไขให้เจ้าหนี้มีสิทธิเรียกให้มีการชำระหนี้ก่อนกำหนดทั้งนี้ เฉพาะส่วนที่ไม่เกินกว่ามูลค่าของส่วนของผู้ถือหุ้นของผู้ประกอบธุรกิจสินทรัพย์ดิจิทัล(ข)สัญญาเช่าทางการเงินที่ให้สิทธิผู้เช่าในการซื้อทรัพย์สินที่เช่า (financing lease) ซึ่งผู้ประกอบธุรกิจสินทรัพย์ดิจิทัลในฐานะผู้เช่าสามารถบอกเลิกการเช่าก่อนกำหนดได้โดยไม่ต้องซื้อทรัพย์สินนั้นไป ยกเว้นส่วนที่เป็นเบี้ยปรับที่เกิดจากการบอกเลิกสัญญาก่อนกำหนด(ค)รายการอื่นตามที่สำนักงาน ก.ล.ต. ประกาศกไหนด(๒) รายการภาระผูกพันอื่นที่ไม่ปรากฏในงบการเงินซึ่งอาจก่อให้เกิดภาระหนี้สินแก่ผู้ประกอบธุรกิจสินทรัพย์ดิจิทัลได้ในภายหลัง ได้แก่(ก)ภาระจากการค้ำประกัน รับรอง หรืออาวัลตั๋วเงิน(ข)ภาระผูกพันอื่นที่ผู้ประกอบธุรกิจสินทรัพย์ดิจิทัลต้องชำระเงินหรือทรัพย์สินอื่นเมื่อเกิดเหตุการณ์ที่กำหนดไว้(ค) ภาระผูกพันอื่นตามที่สำนักงาน ก.ล.ต. ประกาศกำหนดค่าความเสี่ยงหมายความว่า ค่าความเสี่ยงที่เกิดจากการประกอบธุรกิจสินทรัพย์ดิจิทัลหรือการดำเนินการอื่นใดของผู้ประกอบธุรกิจสินทรัพย์ดิจิทัลส่วนของผู้ถือหุ้นหมายความว่า ผลรวมของ(๑) ส่วนของผู้ถือหุ้นที่ปรากฏในงบการเงินล่าสุด ซึ่งมีวิธีการคำนวณตามมาตรฐานการรายงานทางการเงินที่กำหนดโดยคณะกรรมการกำหนดมาตรฐานการบัญชีตามกฎหมายว่าด้วยวิชาชีพบัญชี(๒) ทุนที่ออกและชำระแล้ว ซึ่งรวมส่วนเกินมูลค่าหุ้นและหักส่วนลดมูลค่าหุ้นแล้ว ทั้งนี้ เฉพาะส่วนที่เพิ่มขึ้นหรือลดลงอันเนื่องมาจากการเพิ่มทุนหรือลดทุนของผู้ประกอบธุรกิจสินทรัพย์ดิจิทัลที่ยังไม่ถูกนับรวมเป็นส่วนของผู้ถือหุ้นในการจัดทำงบการเงินงวดล่าสุดข้อ[๗] ๑๒/๑ความในหมวดนี้มิให้ใช้บังคับกับผู้ประกอบธุรกิจสินทรัพย์ดิจิทัลดังต่อไปนี้(๑) ธนาคารพาณิชย์ตามกฎหมายว่าด้วยธุรกิจสถาบันการเงิน(๒) บริษัทประกันชีวิตตามกฎหมายว่าด้วยประกันชีวิต(๓) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ซึ่งมีหน้าที่ดำรงเงินกองทุนสภาพคล่องสุทธิตามประกาศเกี่ยวกับการดำรงเงินกองทุนสภาพคล่องสุทธิ(๔) ผู้ประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า ซึ่งมีหน้าที่ดำรงเงินกองทุนสภาพคล่องสุทธิตามประกาศเกี่ยวกับการดำรงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้าข้อ ๑๓[๘] ให้ผู้ประกอบธุรกิจสินทรัพย์ดิจิทัลที่มีการประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดำรงเงินกองทุนตามหลักเกณฑ์ ดังต่อไปนี้(๑) ในกรณีของผู้ประกอบธุรกิจสินทรัพย์ดิจิทัลที่มีการเก็บรักษาทรัพย์สินของลูกค้าไว้ในความครอบครองให้ดำรงเงินกองทุนสภาพคล่องสุทธิเมื่อสิ้นวันทำการใด ๆ ตามหลักเกณฑ์ ดังนี้(ก) ไม่น้อยกว่า๑๕ ล้านบาท และ(ข)ไม่น้อยกว่าร้อยละ ๕ ของมูลค่าทรัพย์สินของลูกค้า เว้นแต่กรณีทรัพย์สินของลูกค้าในส่วนที่ถูกจัดเก็บในระบบของผู้ประกอบธุรกิจสินทรัพย์ดิจิทัลซึ่งจะเชื่อมต่อกับเครือข่ายเมื่อทำธุรกรรมเท่านั้น(cold wallet) ให้ดำรงในอัตราร้อยละ ๑(๒) ในกรณีของผู้ประกอบธุรกิจสินทรัพย์ดิจิทัลที่ไม่มีการเก็บรักษาทรัพย์สินของลูกค้าไว้ในความครอบครองให้ดำรงส่วนของผู้ถือหุ้นตามหลักเกณฑ์ ดังนี้(ก)ไม่น้อยกว่า ๕ ล้านบาท สำหรับการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล(ข) ไม่น้อยกว่า ๒.๕ ล้านบาท สำหรับการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัล(ค)ไม่น้อยกว่า ๕ แสนบาท สำหรับการเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัลด(๓) ในกรณีของผู้ประกอบธุรกิจสินทรัพย์ดิจิทัลประเภทการเป็นนายหน้าซื้อขายคริปโทเคอร์เรนซีหรือนายหน้าซื้อขายโทเคนดิจิทัล ที่มีการเก็บรักษาทรัพย์สินของลูกค้าไว้ในความครอบครอง แต่ไม่สามารถเข้าถึงหรือโอนทรัพย์สินของลูกค้าออกไปได้เว้นแต่ได้รับความยินยอมจากลูกค้าเป็นรายครั้งให้ดำรงส่วนของผู้ถือหุ้นไม่น้อยกว่า ๒.๕ ล้านบาทผู้ประกอบธุรกิจสินทรัพย์ดิจิทัลอาจใช้วงเงินคุ้มครองของกรมธรรม์ประกันภัยที่ครอบคลุมความเสียหายของทรัพย์สินของลูกค้าเพื่อหักกลบมูลค่าทรัพย์สินของลูกค้าที่ใช้ประกอบการคำนวณเงินกองทุนสภาพคล่องสุทธิตามวรรคหนึ่ง(๑) (ข) ได้ข้อ ๑๔[๙] ให้ผู้ประกอบธุรกิจสินทรัพย์ดิจิทัลคำนวณและจัดทำรายงานการคำนวณเงินกองทุนตามหลักเกณฑ์ที่สำนักงานก.ล.ต. ประกาศกำหนดข้อ ๑๕[๑๐]ให้ผู้ประกอบธุรกิจสินทรัพย์ดิจิทัลที่ไม่สามารถดำรงเงินกองทุนได้ดำเนินการดังต่อไปนี้(๑) ระงับการดำเนินธุรกิจทุกประเภทจนกว่าจะสามารถดำรงเงินกองทุนได้ตามที่กำหนดในข้อ ๑๓ และได้รับอนุญาตจากสำนักงาน ก.ล.ต. ให้ดำเนินธุรกิจได้ตามปกติ(๒) แจ้งให้ลูกค้าทราบเป็นลายลักษณ์อักษรเกี่ยวกับการระงับการดำเนินธุรกิจทุกประเภทโดยไม่ชักช้า(๓) กระทำการหรืองดเว้นการกระทำอื่นใดตามที่สำนักงาน ก.ล.ต. กำหนดเพื่อให้ผู้ประกอบธุรกิจสินทรัพย์ดิจิทัลสามารถกลับมาดำรงเงินกองทุนได้ตามหลักเกณฑ์ที่กำหนดข้อ ๑๖[๑๑] ให้ผู้ประกอบธุรกิจสินทรัพย์ดิจิทัลที่มีลักษณะดังต่อไปนี้ได้รับการยกเว้นการปฏิบัติหน้าที่ตามข้อ ๑๓ และข้อ ๑๔(๑) ผู้ประกอบธุรกิจสินทรัพย์ดิจิทัลที่ยังไม่เริ่มประกอบธุรกิจเนื่องจากอยู่ระหว่างสำนักงาน ก.ล.ต. ตรวจสอบความพร้อมก่อนเริ่มประกอบธุรกิจ(๒) ผู้ประกอบธุรกิจสินทรัพย์ดิจิทัลที่หยุดประกอบธุรกิจสินทรัพย์ดิจิทัลทุกประเภทและมีหนังสือแจ้งความประสงค์นั้นต่อสำนักงาน ก.ล.ต. แล้วให้สำนักงานก.ล.ต. มีอำนาจเรียกให้ผู้ประกอบธุรกิจสินทรัพย์ดิจิทัลตามวรรคหนึ่งส่งเอกสารหรือรายงานที่จำเป็นเพื่อประโยชน์ในการพิจารณาความสามารถในการดำรงเงินกองทุนของผู้ประกอบธุรกิจสินทรัพย์ดิจิทัลในระยะเวลาดังกล่าวได้ตามที่เห็นสมควรหมวด ๔การดูแลรักษาความปลอดภัยของระบบเทคโนโลยีสารสนเทศ ข้อ ๑๗ นอกจากที่กำหนดไว้เป็นการเฉพาะในส่วนนี้ให้ผู้ประกอบธุรกิจสินทรัพย์ดิจิทัลปฏิบัติตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยข้อกำหนดในรายละเอียดเกี่ยวกับการจัดให้มีระบบเทคโนโลยีสารสนเทศรวมทั้งแนวปฏิบัติที่ออกตามประกาศดังกล่าว โดยอนุโลมข้อ ๑๘ ให้ผู้ประกอบธุรกิจสินทรัพย์ดิจิทัลจัดให้มีการทดสอบการเจาะระบบ(penetration test) กับระบบงานสำคัญก่อนเริ่มให้บริการและภายหลังจากเริ่มให้บริการอย่างน้อยปีละ ๑ ครั้งโดยบุคคลที่เป็นอิสระจากหน่วยงานที่รับผิดชอบด้านเทคโนโลยีสารสนเทศและรายงานผลต่อสำนักงาน ก.ล.ต. ภายใน ๓๐วันนับจากวันที่ได้รับผลการทดสอบอย่างเป็นทางการ แต่ไม่เกิน ๙๐ วันนับจากวันที่สิ้นสุดกระบวนการทดสอบข้อ ๑๙ ให้ผู้ประกอบธุรกิจสินทรัพย์ดิจิทัลจัดให้มีการตรวจสอบด้านเทคโนโลยีสารสนเทศ(IT audit) ก่อนเริ่มให้บริการและภายหลังเริ่มให้บริการแล้วอย่างน้อยปีละ๑ ครั้งโดยผู้ที่มีความรู้ความสามารถและเป็นอิสระ และรายงานผลต่อสำนักงาน ก.ล.ต.ภายใน ๓๐ วันนับจากวันที่ได้รับผลการทดสอบอย่างเป็นทางการ แต่ไม่เกิน ๙๐วันนับจากวันที่สิ้นสุดกระบวนการทดสอบหมวด ๕การติดต่อและให้บริการแก่ลูกค้า ข้อ ๒๐ ในการติดต่อหรือให้บริการแก่ลูกค้ารายใหม่ผู้ประกอบธุรกิจสินทรัพย์ดิจิทัลต้องเปิดเผยข้อมูลอย่างน้อยในเรื่องดังต่อไปนี้ให้ลูกค้าทราบเพื่อใช้เป็นข้อมูลประกอบการตัดสินใจเลือกใช้บริการและพิจารณาความเสี่ยงที่อาจเกิดขึ้นจากการใช้บริการดังกล่าว(๑) ข้อมูลโดยทั่วไปของผู้ประกอบธุรกิจสินทรัพย์ดิจิทัล(๒) ลักษณะ ขอบเขต และเงื่อนไขการให้บริการที่เสนอต่อลูกค้า(๓) ช่องทางการให้บริการ และการติดต่อสื่อสาร(๔) สิทธิ หน้าที่ ความรับผิดชอบ และเงื่อนไขที่ลูกค้ามีหรือต้องปฏิบัติเมื่อใช้บริการ(๕) ความขัดแย้งทางผลประโยชน์ (ถ้ามี)(๖) วิธีปฏิบัติระหว่างผู้ประกอบธุรกิจสินทรัพย์ดิจิทัลกับลูกค้าไม่ว่าจะเป็นไปตามกฎหมายประกาศที่เกี่ยวข้อง และวิธีปฏิบัติที่ผู้ประกอบธุรกิจสินทรัพย์ดิจิทัลกำหนดขึ้นข้อ ๒๑ ผู้ประกอบธุรกิจสินทรัพย์ดิจิทัลต้องมีช่องทางในการติดต่อสื่อสารกับลูกค้าที่มีระบบการควบคุมดูแลอย่างเหมาะสมรวมทั้งกระทำในเวลาที่เหมาะสม โดยข้อมูลที่ใช้ในการติดต่อสื่อสารต้องชัดเจน น่าเชื่อถือและไม่ทำให้ลูกค้าสำคัญผิดข้อ ๒๒ ในการให้บริการแก่ลูกค้าผู้ประกอบธุรกิจสินทรัพย์ดิจิทัลต้องเปิดเผยข้อมูลให้กับลูกค้าอย่างเพียงพอไม่บิดเบือน และไม่ทำให้สำคัญผิดโดยต้องเปิดเผยข้อมูลที่จำเป็นต่อการตัดสินใจเลือกใช้บริการหรือตัดสินใจลงทุนหมวด ๖การรวบรวมและประเมินข้อมูลของลูกค้า ข้อ ๒๓ ก่อนเริ่มให้บริการแก่ลูกค้าผู้ประกอบธุรกิจสินทรัพย์ดิจิทัลต้องรวบรวมและประเมินข้อมูลของลูกค้าเพื่อวัตถุประสงค์ดังต่อไปนี้(๑) ทำความรู้จักลูกค้า(๒) จัดประเภทลูกค้า(๓) ประเมินความเหมาะสมในการลงทุนในสินทรัพย์ดิจิทัลของลูกค้า(๔)พิจารณาความสามารถของลูกค้าในการปฏิบัติตามข้อตกลงในการใช้บริการในการดำเนินการตามวรรคหนึ่งหากเป็นผู้ประกอบธุรกิจสินทรัพย์ดิจิทัลประเภทการเป็นศูนย์ซื้อขายคริปโทเคอร์เรนซีและการเป็นศูนย์ซื้อขายโทเคนดิจิทัลอาจดำเนินการผ่านผู้ประกอบธุรกิจสินทรัพย์ดิจิทัลรายอื่นได้ข้อ ๒๔ ในการทำความรู้จักกับลูกค้าให้ผู้ประกอบธุรกิจสินทรัพย์ดิจิทัลพิจารณาข้อมูลที่ได้ตามข้อ ๒๓เพื่อระบุตัวตนที่แท้จริงของลูกค้าหรือผู้รับประโยชน์ที่แท้จริงในกรณีที่ลูกค้าปฏิเสธที่จะให้ข้อมูลหรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสำคัญหรือมีเหตุอันควรสงสัยอื่นใดที่อาจทำให้ไม่สามารถระบุตัวตนที่แท้จริงของลูกค้าหรือผู้รับประโยชน์ที่แท้จริงได้ให้ผู้ประกอบธุรกิจสินทรัพย์ดิจิทัลปฏิเสธการให้บริการข้อ ๒๕ ผู้ประกอบธุรกิจสินทรัพย์ดิจิทัลต้องจัดให้มีการทบทวนและปรับปรุงข้อมูลที่ได้รับตามข้อ๒๓ ให้เป็นปัจจุบันในระยะเวลาที่เหมาะสมหรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริงและต้องมีระบบการจัดเก็บข้อมูลดังกล่าวที่ทำให้ผู้ประกอบธุรกิจสินทรัพย์ดิจิทัลสามารถนำข้อมูลนั้นมาใช้ประกอบการให้บริการกับลูกค้าได้โดยไม่ชักช้าข้อ ๒๖ ก่อนเริ่มให้บริการแก่ลูกค้าให้ผู้ประกอบธุรกิจสินทรัพย์ดิจิทัลประเมินความเหมาะสมในการลงทุนในสินทรัพย์ดิจิทัลโดยพิจารณาจากข้อมูล ดังต่อไปนี้(๑)ฐานะทางการเงิน(๒)ประสบการณ์ในการลงทุน(๓) ความรู้เกี่ยวกับการลงทุน(๔)วัตถุประสงค์ในการลงทุน(๕)ความเสี่ยงที่ยอมรับได้ข้อ ๒๗ ในการประเมินความเหมาะสมในการลงทุนในสินทรัพย์ดิจิทัลให้ผู้ประกอบธุรกิจสินทรัพย์ดิจิทัลพิจารณาข้อมูลที่ได้ตามข้อ ๒๖เพื่อให้สามารถนำเสนอบริการเกี่ยวกับการลงทุนที่มีความเสี่ยงสอดคล้องกับระดับความเสี่ยงที่ลูกค้ายอมรับได้เว้นแต่ในกรณีที่เป็นการให้บริการแก่ลูกค้าดังต่อไปนี้ผู้ประกอบธุรกิจสินทรัพย์ดิจิทัลจะไม่ประเมินความเหมาะสมในการลงทุนของลูกค้าก็ได้(๑)ลูกค้าเป็นผู้ลงทุนสถาบัน(๒)ลูกค้าเป็นผู้ลงทุนรายใหญ่พิเศษหรือผู้ลงทุนรายใหญ่ ที่มีสถานะเป็นนิติบุคคลซึ่งแสดงเจตนาเป็นลายลักษณ์อักษรที่จะไม่รับการประเมินความเหมาะสมในการลงทุนเมื่อได้ทำการประเมินความเหมาะสมในการลงทุนในสินทรัพย์ดิจิทัลของลูกค้าตามวรรคหนึ่งแล้วให้ผู้ประกอบธุรกิจสินทรัพย์ดิจิทัลแจ้งผลการประเมินความเหมาะสมในการลงทุนของลูกค้าซึ่งต้องกระทำโดยบุคลากรที่มีความรู้ความเชี่ยวชาญในการลงทุนในสินทรัพย์ดิจิทัลข้อ ๒๘ ในกรณีที่ลูกค้าปฏิเสธการให้ข้อมูลตามข้อ ๒๖จนทำให้ผู้ประกอบธุรกิจสินทรัพย์ดิจิทัลไม่สามารถประเมินความเหมาะสมในการลงทุนของลูกค้าได้ให้ผู้ประกอบธุรกิจสินทรัพย์ดิจิทัลปฏิเสธการให้บริการข้อ ๒๙ ผู้ประกอบธุรกิจสินทรัพย์ดิจิทัลต้องดูแลให้ลูกค้าลงทุนให้เป็นไปตามผลการประเมินความเหมาะสมในการลงทุนในกรณีที่ลูกค้าประสงค์จะลงทุนโดยไม่เป็นไปตามผลการประเมินความเหมาะสมในการลงทุนผู้ประกอบธุรกิจสินทรัพย์ดิจิทัลต้องดำเนินการใดๆ เพื่อให้ลูกค้าตระหนักถึงความเสี่ยงจากการลงทุนข้อ ๓๐ ในการพิจารณาความสามารถของลูกค้าในการปฏิบัติตามข้อตกลงในการใช้บริการให้ผู้ประกอบธุรกิจสินทรัพย์ดิจิทัลพิจารณาข้อมูลที่ได้ตามข้อ๒๖ เพื่อให้สามารถนำเสนอบริการที่สอดคล้องกับความสามารถดังกล่าวของลูกค้าในกรณีที่ไม่สามารถประเมินหรือพบข้อจำกัดเกี่ยวกับความสามารถของลูกค้าในการปฏิบัติตามข้อตกลงในการใช้บริการไม่ว่าในขณะใดๆให้ผู้ประกอบธุรกิจสินทรัพย์ดิจิทัลปฏิเสธการให้บริการหรือจำกัดขอบเขตการให้บริการข้อ ๓๑ ในกรณีที่ผู้ประกอบธุรกิจสินทรัพย์ดิจิทัลประสงค์จะแนะนำการลงทุนให้กับลูกค้าต้องปฏิบัติตามหลักเกณฑ์ดังต่อไปนี้(๑) จัดให้มีบุคลากรที่มีความรู้ความเชี่ยวชาญในธุรกิจสินทรัพย์ดิจิทัลเป็นผู้ทำหน้าที่ดังกล่าวหรือดำเนินการให้ผู้ประกอบธุรกิจสินทรัพย์ดิจิทัลรายอื่นที่มีบุคลากรที่มีคุณสมบัติดังกล่าวเป็นผู้ดำเนินการแทนหรือจัดให้มีช่องทางที่ลูกค้าสามารถติดต่อกับบุคลากรที่ทำหน้าที่ดังกล่าวได้(๒) พิจารณาความเหมาะสมในการลงทุนในสินทรัพย์ดิจิทัลของลูกค้าตามข้อมูลที่ได้จากการประเมินความเหมาะสมในการลงทุนตามข้อ๒๖(๓) ดำเนินการให้มีการเปิดเผยข้อมูลที่เกี่ยวข้องกับสินทรัพย์ดิจิทัลที่จะแนะนำให้แก่ลูกค้าหรือที่ลูกค้าสนใจลงทุนโดยมีข้อมูลอย่างน้อยตามข้อ ๓๓ อย่างเพียงพอ ไม่บิดเบือน และไม่ทำให้สำคัญผิด(๔) ดำเนินการให้มีการแจกจ่ายหนังสือชี้ชวนหรือข้อมูลเกี่ยวกับการเสนอขายสินทรัพย์ดิจิทัลแก่ลูกค้าให้เป็นไปตามหน้าที่ซึ่งผู้ออกสินทรัพย์ดิจิทัลต้องปฏิบัติ(๕) ดูแลให้บริการเกี่ยวกับการลงทุนในสินทรัพย์ดิจิทัลเป็นไปตามความประสงค์ของลูกค้าโดยอย่างน้อยต้องดำเนินการดังนี้(ก)มีการให้คำแนะนำเกี่ยวกับสินทรัพย์ดิจิทัลแก่ลูกค้าอย่างถูกต้อง ครบถ้วนสมเหตุสมผลและไม่ทำให้สำคัญผิด(ข)มีกระบวนการที่ทำให้มั่นใจว่าลูกค้าเข้าใจลักษณะ ความเสี่ยงและผลตอบแทนของสินทรัพย์ดิจิทัลเป็นอย่างดี ก่อนตัดสินใจใช้บริการ(๖)ไม่เร่งรัดให้ลูกค้าตัดสินใจลงทุนโดยต้องให้เวลาลูกค้าอย่างเพียงพอที่จะทำให้ลูกค้าศึกษาข้อมูลและตัดสินใจใช้บริการผู้ประกอบธุรกิจสินทรัพย์ดิจิทัลต้องควบคุมและป้องกันมิให้มีการเผยแพร่ข้อมูลซึ่งยังไม่ได้รับการยืนยันความถูกต้องจากผู้ที่เกี่ยวข้องที่มีผลต่อการตัดสินใจใช้บริการเกี่ยวกับการลงทุนของลูกค้าจนกว่าจะได้มีการตรวจสอบความถูกต้องของข้อมูลเป็นที่เรียบร้อยแล้วและในระหว่างรอการตรวจสอบผู้ประกอบธุรกิจสินทรัพย์ดิจิทัลต้องเตือนให้ลูกค้าใช้ความระมัดระวังในการพิจารณาตัดสินใจลงทุนหรือทำธุรกรรมด้วยข้อ ๓๒ ผู้ประกอบธุรกิจสินทรัพย์ดิจิทัลต้องศึกษาข้อมูลที่เกี่ยวข้องกับสินทรัพย์ดิจิทัลที่จะนำมาให้บริการต่อลูกค้าและต้องมีกระบวนการที่ทำให้มั่นใจว่าผู้ทำหน้าที่แนะนำบริการของผู้ประกอบธุรกิจสินทรัพย์ดิจิทัลรู้และเข้าใจข้อมูลเกี่ยวกับสินทรัพย์ดิจิทัลดังกล่าวเป็นอย่างดีและสามารถนำเสนอข้อมูลนั้นได้ข้อ ๓๓ ข้อมูลที่เกี่ยวข้องกับสินทรัพย์ดิจิทัลตามข้อ๓๑ ได้แก่ข้อมูลอย่างน้อย ดังต่อไปนี้(๑)ลักษณะ โครงสร้าง เงื่อนไข และผลตอบแทนของสินทรัพย์ดิจิทัล(๒)ความเสี่ยงที่มีผลกระทบต่อการลงทุนในสินทรัพย์ดิจิทัล(๓)สภาพคล่องของสินทรัพย์ดิจิทัล(๔)ข้อมูลเกี่ยวกับผู้ออกสินทรัพย์ดิจิทัล (ถ้ามี)(๕)ข้อมูลเกี่ยวกับผู้ให้บริการที่เกี่ยวข้องกับสินทรัพย์ดิจิทัล(๖) ค่าธรรมเนียมและค่าบริการอื่นๆ ที่เกี่ยวข้อง (ถ้ามี)(๗)ข้อมูลเกี่ยวกับความขัดแย้งทางผลประโยชน์ในการให้บริการ (ถ้ามี)(๘)ข้อมูลอื่นที่จำเป็นซึ่งมีผลต่อการตัดสินใจลงทุน (ถ้ามี)หมวด ๗การดำเนินการเมื่อลูกค้าตัดสินใจใช้บริการ ข้อ ๓๔ เมื่อลูกค้าตัดสินใจใช้บริการแล้ว ผู้ประกอบธุรกิจสินทรัพย์ดิจิทัลต้องดำเนินการตามความประสงค์ของลูกค้าให้เป็นไปตามมาตรฐานดังต่อไปนี้(๑)ดำเนินการด้วยความรวดเร็วตามสภาพและดูแลตรวจสอบให้การให้บริการนั้นตรงตามความประสงค์ของลูกค้า(๒)ดำเนินการให้การให้บริการเกี่ยวกับการลงทุนหรือการทำธุรกรรมเป็นไปตามกลไกตลาดและได้รับเงื่อนไขดีที่สุดตามสภาพตลาด(duty of best execution) ด้วย(๓)รายงานหรือแจ้งผลการดำเนินการให้ลูกค้าทราบโดยมีรายละเอียดอย่างเพียงพอภายในระยะเวลาที่เหมาะสมหมวด ๘ข้อกำหนดตามลักษณะเฉพาะของการให้บริการ ส่วนที่ ๑การเป็นศูนย์ซื้อขายคริปโทเคอร์เรนซีและการเป็นศูนย์ซื้อขายโทเคนดิจิทัล ข้อ ๓๕ ในส่วนนี้ผู้ประกอบธุรกิจการเป็นศูนย์ซื้อขายสินทรัพย์ดิจิทัลหมายความว่าผู้ประกอบธุรกิจการเป็นศูนย์ซื้อขายคริปโทเคอร์เรนซีและการเป็นศูนย์ซื้อขายโทเคนดิจิทัลข้อ ๓๖ ให้ผู้ประกอบธุรกิจการเป็นศูนย์ซื้อขายสินทรัพย์ดิจิทัลซื้อขายหรือแลกเปลี่ยนสินทรัพย์ดิจิทัลกับเงินบาทหรือคริปโทเคอร์เรนซีที่อยู่ในบัญชีรายชื่อที่สำนักงานก.ล.ต. ประกาศไว้บนเว็บไซต์ของสำนักงาน ก.ล.ต. เท่านั้นข้อ ๓๗ ห้ามผู้ประกอบธุรกิจการเป็นศูนย์ซื้อขายสินทรัพย์ดิจิทัลลงทุนในสินทรัพย์ดิจิทัลเพื่อเป็นทรัพย์สินของตนเองข้อ ๓๘ ให้ผู้ประกอบธุรกิจการเป็นศูนย์ซื้อขายสินทรัพย์ดิจิทัลจัดให้มีระบบงานเพิ่มเติมดังต่อไปนี้(๑) ระบบคัดเลือกสินทรัพย์ดิจิทัลที่จะนำมาให้บริการซื้อขาย(๒) ระบบการซื้อขายสินทรัพย์ดิจิทัลข้อ ๓๙ ผู้ประกอบธุรกิจการเป็นศูนย์ซื้อขายสินทรัพย์ดิจิทัลต้องดำเนินการดังต่อไปนี้(๑) กำหนดหลักเกณฑ์การคัดเลือกและเพิกถอนสินทรัพย์ดิจิทัล(๒) กำหนดหลักเกณฑ์ เงื่อนไข และวิธีการในการซื้อขายสินทรัพย์ดิจิทัลและการชำระราคาและการส่งมอบสินทรัพย์ดิจิทัล(๓) กำหนดหลักเกณฑ์ในการจัดให้มีผู้ดูแลสภาพคล่องการกำหนดหลักเกณฑ์ตามวรรคหนึ่งต้องได้รับความเห็นชอบจากคณะกรรมการก.ล.ต.ข้อ ๔๐ ผู้ประกอบธุรกิจการเป็นศูนย์ซื้อขายสินทรัพย์ดิจิทัลต้องจัดให้มีระบบการซื้อขายสินทรัพย์ดิจิทัลตามหลักเกณฑ์ดังต่อไปนี้(๑) มีระบบการซื้อขายที่มีประสิทธิภาพและเป็นธรรมซึ่งอย่างน้อยต้องครอบคลุมในเรื่องดังนี้(ก)มีระบบที่สามารถรองรับปริมาณการซื้อขายได้อย่างเพียงพอซึ่งสามารถตรวจสอบความสามารถในการชำระราคาและส่งมอบสินทรัพย์ดิจิทัลของผู้ใช้บริการได้ก่อนมีการส่งคำสั่งซื้อขาย(ข)มีระบบชำระราคาและส่งมอบสินทรัพย์ดิจิทัลที่มีความมั่นคง ปลอดภัย น่าเชื่อถือ(ค)มีระบบการเปิดเผยข้อมูลที่เกี่ยวกับการทำรายการซื้อขายแก่ลูกค้าซึ่งรวมถึงข้อมูลก่อนทำรายการซื้อขาย (ถ้ามี) (pre - trade information) และข้อมูลภายหลังทำรายการซื้อขาย(post - trade information) อย่างเพียงพอ รวดเร็ว และเหมาะสม (transparency)(ง)มีระบบบันทึกข้อมูลเกี่ยวกับการซื้อขายสินทรัพย์ดิจิทัลโดยเฉพาะข้อมูลที่เกี่ยวกับการทำรายการซื้อขายสินทรัพย์ดิจิทัล ทั้งนี้เพื่อติดตามและตรวจสอบการซื้อขายสินทรัพย์ดิจิทัลในภายหลัง (audit trail)(จ)มีระบบงานที่ช่วยเสริมสร้างและรักษากลไกการทำงานของระบบซื้อขายให้มีความเป็นระเบียบเรียบร้อย(ฉ)มีระบบเปิดเผยข้อมูลสารสนเทศที่เกี่ยวข้องกับสินทรัพย์ดิจิทัลที่นำมาซื้อขายอย่างเพียงพอและเป็นปัจจุบัน(๒) จัดให้มีการเปิดเผยข้อมูลที่เกี่ยวกับการซื้อขาย ซึ่งอย่างน้อยต้องครอบคลุมในเรื่องดังต่อไปนี้(ก)ขั้นตอนและวิธีการในการเปิดรับลูกค้าที่ชัดเจนและเป็นธรรม (fair access) และต้องกำหนดประเภทลูกค้าให้เหมาะสมกับประเภทสินทรัพย์ดิจิทัลที่ซื้อขาย(ข)ประเภทสินทรัพย์ดิจิทัลที่สามารถซื้อขายได้บนระบบที่ให้บริการรวมถึงข้อจำกัดหรือเงื่อนไขต่าง ๆ ของสินทรัพย์ดิจิทัลในแต่ละประเภทรวมถึงกฎเกณฑ์ในการซื้อขายสินทรัพย์ดิจิทัล(ค)ขั้นตอนการชำระราคาและส่งมอบสินทรัพย์ดิจิทัล(ง)ข้อมูลข่าวสารต่าง ๆ ที่เกี่ยวข้องกับการให้บริการแก่ลูกค้าส่วนที่ ๒การเป็นผู้ค้าคริปโทเคอร์เรนซีและการเป็นผู้ค้าโทเคนดิจิทัล ข้อ ๔๑ ผู้ประกอบธุรกิจสินทรัพย์ดิจิทัลประเภทการเป็นผู้ค้าคริปโทเคอร์เรนซีและการเป็นผู้ค้าโทเคนดิจิทัลต้องให้ข้อมูลแก่ลูกค้าอย่างเพียงพอเพื่อประกอบการตัดสินใจซื้อขายโดยอย่างน้อยต้องมีการแจ้งให้ลูกค้าทราบราคาที่เสนอซื้อขาย เงื่อนไข ระยะเวลาการซื้อขายและเหตุแห่งการปฏิเสธไม่รับซื้อขายอย่างชัดเจนด้วยข้อ ๔๒ ห้ามผู้ประกอบธุรกิจสินทรัพย์ดิจิทัลประเภทการเป็นผู้ค้าคริปโทเคอร์เรนซีและการเป็นผู้ค้าโทเคนดิจิทัลเก็บรักษาทรัพย์สินลูกค้าประกาศ ณ วันที่ ๓ กรกฎาคม พ.ศ.๒๕๖๑วรวิทย์ จำปีรัตน์ประธานกรรมการคณะกรรมการกำกับหลักทรัพย์และตลาดหลักทรัพย์[เอกสารแนบท้าย]๑.[๑๒]โครงสร้างข้อมูลสินทรัพย์ดิจิทัล๒.[๑๓]ตารางกำหนดเวลาการเปิดเผยข้อมูลสินทรัพย์ดิจิทัล(ดูข้อมูลจากภาพกฎหมาย) ประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๘/๒๕๖๒ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๒)[๑๔]ข้อ ๒ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๓ เป็นต้นไปประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๒๖/๒๕๖๒ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๓)[๑๕]ข้อ ๒ ประกาศนี้ให้ใช้บังคับตั้งแต่วันที่๑ กรกฎาคม พ.ศ. ๒๕๖๓ เป็นต้นไปประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๑๒/๒๕๖๓ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๔)[๑๖]ข้อ ๒ ประกาศนี้ให้ใช้บังคับตั้งแต่วันที่๒๔ เมษายน พ.ศ. ๒๕๖๓ เป็นต้นไปประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๑๗/๒๕๖๓ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๕)[๑๗]ข้อ ๒ ประกาศนี้ให้ใช้บังคับตั้งแต่วันที่๑ กรกฎาคม พ.ศ. ๒๕๖๓ เป็นต้นไปปวันวิทย์/จัดทำ๓ กันยายน๒๕๖๑พิไลภรณ์/เพิ่มเติม๙ธันวาคม ๒๕๖๓สุภาทิพย์/ตรวจ๒๓ธันวาคม ๒๕๖๓[๑]ราชกิจจานุเบกษา เล่ม ๑๓๕/ตอนพิเศษ ๑๖๙ ง/หน้า ๖๖/๑๖ กรกฎาคม ๒๕๖๑[๒] ข้อ ๕วรรคหนึ่ง แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๑๒/๒๕๖๓เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๔)[๓] ข้อ ๗/๑ เพิ่มโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๒๖/๒๕๖๒เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๓)[๔] ข้อ ๗/๒ เพิ่มโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๑๗/๒๕๖๓ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ ๕)[๕] หมวด ๓การคำนวณและรายงานการคำนวณเงินกองทุน ข้อ ๑๒ ถึง ข้อ ๑๖ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๘/๒๕๖๒ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ ๒)[๖] ข้อ ๑๒แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๘/๒๕๖๒เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๒)[๗] ข้อ ๑๒/๑แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๘/๒๕๖๒ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ ๒)[๘] ข้อ ๑๓ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ที่กธ. ๘/๒๕๖๒ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่๒)[๙] ข้อ ๑๔ แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ที่ กธ.๘/๒๕๖๒ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่๒)[๑๐] ข้อ ๑๕แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๘/๒๕๖๒เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๒)[๑๑] ข้อ ๑๖แก้ไขเพิ่มเติมโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๘/๒๕๖๒เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๒)[๑๒] โครงสร้างข้อมูลสินทรัพย์ดิจิทัล เพิ่มโดยประกาศคณะกรรมการกำกับหลักทรัพย์และตลาดหลักทรัพย์ที่ กธ. ๒๖/๒๕๖๒ เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล(ฉบับที่ ๓)[๑๓] ตารางกำหนดเวลาการเปิดเผยข้อมูลสินทรัพย์ดิจิทัลเพิ่มโดยประกาศคณะกรรมการกำกับหลักทรัพย์และตลาดหลักทรัพย์ ที่ กธ. ๑๗/๒๕๖๓ เรื่องหลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ ๕)[๑๔] ราชกิจจานุเบกษาเล่ม ๑๓๖/ตอนพิเศษ ๑๓๘ ง/หน้า ๔/๒๙ พฤษภาคม ๒๕๖๒[๑๕] ราชกิจจานุเบกษาเล่ม ๑๓๗/ตอนพิเศษ ๓๕ ง/หน้า ๖/๑๔ กุมภาพันธ์ ๒๕๖๓[๑๖] ราชกิจจานุเบกษาเล่ม ๑๓๗/ตอนพิเศษ ๙๖ ง/หน้า ๑๖/๒๔ เมษายน ๒๕๖๓[๑๗] ราชกิจจานุเบกษาเล่ม ๑๓๗/ตอนพิเศษ ๑๕๔ ง/หน้า ๒๑/๑ กรกฎาคม ๒๕๖๓